เป็นตั้งแต่วันพุธ 20 พฤษภา มีอาการคัน
สวัสดีค่ะ แพทย์ไม่สามารถดูรูปที่แนบมาได้อาการตุ่มบริเวณแขนมีอาการคันนั้น มีสาเหตุได้หลายอย่างค่ะ สาเหตุที่เจอบ่อยๆเช่นเป็นผื่นผิวหนังอักเสบที่ไม่มีสาเหตุชัดเจน ในบางรายอาจเกิดจากมีภาวะภูมิแพ้อยู่เดิมทำให้ผิวหนังระคายเคืองได้ง่ายอยู่แล้ว หรือบางคนอาจมีการแพ้ชัดเจนเช่นแพ้สารกันเสียหรือน้ำหอมในผลิตภัณฑ์ที่ใช้กับบริเวณดังกล่าว หรืออาจเกิดจากการติดเชื้อรา ตุ่มถูกแมลงกัด ผื่นลมพิษเฉียบพลันแต่ผื่นลมพิษมักยุบไปได้เองภายใน 24 ชั่วโมงเบื้องต้นไม่ไปแกะเกาบริเวณที่เป็นเพื่อลดโอกาสการติดเชื้อซ้ำซ้อน รับประทานยาแก้คันได้ ใช้น้ำเย็นลูบเพื่อลดการระคายเคือง ทาครีมบำรุงให้ความชุ่มชื้นแก่ผิวได้ อยู่ในที่อากาศถ่ายเทดี ใส่เสื้อผ้าระบายอากาศได้ดีไม่อับบริเวณแขนควรไปพบแพทย์หากตุ่มดังกล่าวลุกลามกว้าง ปวด บวม แดง เยอะ มีเลือดหรือหนองไหลจากตุ่ม หรือคันมากๆจนรบกวนการใช้ชีวิตประจำวัน มีไข้ร่วมด้วย